Faaborg Tennisklub
Bestyrelsesmøde torsdag den 20.1.2022 kl. 15 på Svendborgvej 180, Faaborg
Referat ved Jørgen Bergmann
Tilstede var Hans Tønnesen, Peter Jacobsen, Susse Coco Hjorth, Laila Wittenkamp (til l645), Mathilde Just, Philip Sloth og Lars Erik Nørrelund (fra 1545) og referenten.
1
Økonomi: status og drøftelse af evt. bankskifte. Forslag fra Susse om medlemsaktier.
Økonomien er stadig god. Der er indgået et støttebeløb fra kommunen. Sponsorbidragene er lidt faldende. På næste møde vil Susse og Peter konkretisere deres ideer om medlemsaktier / medlemslån, så det evt. kan tages med på generalforsamlingen 8. marts.
2
Status for byggetilladelse til padelbaner (Hans og Jørgen)
Kommunen har krævet en støj-analyse, som vil koste 20.000 kr + moms. Fritidsafd. har givet tilsagn om at dække halvdelen. Bestyrelsen godkendte ensstemmigt , at der bruges 10.000 kr + moms på analysen. Hans igangsætter analysen snarest muligt ud fra det aktuelle tilbud fra Dansk Miljørådgivning.
3
Partsindlæg fra Preben Terp udsendt på mail 7.1.2022
7 medlemmer udover formanden er kommet med indlæg i den mail-debat, Preben Terp har startet om, at Bestyrelsen måske ikke har mandat til at gennemføre padelprojektet. Selvom alle i Bestyrelsen (undtagen Peter) mener, at padelprojektet ER godkendt endeligt på sidste generalforsamling, blev der enighed om at sætte prioriteringen på igen på generalforsamlingen den 8. marts. 
4
Evt. afgivelse af betinget ordre til MAXpadel på 2 padelbaner
Vi udsætter ordreafgivelsen. Jørgen afklarer, om det kan betyde, at det nuværende meget fine tilbud udløber. Hvis det er tilfældet, og projektet så ikke kan holdes indenfor den vedtagne ramme, må en ny økonomisk ramme besluttes på generalforsamlingen.
5
Etablering af postkasse på Stadionvej 7 (anmodning fra Janne Westergaard 16.12.2021)
Vedtaget. Peter sørger for det praktiske. En helt almindelig postkasse.
6
Tennissportens dag den 30.4.2022
Vedtaget, at vi tilslutter os og får trykt det gratis deltagermateriale. Hvis den kommende bestyrelse ikke er enig, må de afmelde. Dagen er en god lejlighed til at hverve nye medlemmer.
7
Ændring af dato for generalforsamling fra 7. til 8. marts kl. 19 (lokalet er ikke ledigt 7. marts)
Vedtaget, at der bliver ordinær generalforsamling tirsdag den 8. marts kl. 19 i det gamle bibliotek i Grønnegade. Beretning, Dagsorden og indkaldelse drøftes og godkendes på næste møde. Jørgen, Peter, Philip og Lars Erik genopstiller ikke. Det blev besluttet at anmode adv. Jess Lykke Gregersen om at være ordstyrer og Hanne Lundorff om at være referent (Jørgen anmoder). Bestyrelsen overvejer til næste møde, hvem der evt. kunne tænkes at ville opstille. Send mail til Jørgen derom, hvis I gerne vil have formanden til at kontakte evt. kandidater.
8
Moderniseringspuljen 2022
Peter påtog sig at søge Moderniseringspuljen om tilskud til hybridbaner inden fristen udløber 1.2.2022. Jørgen skaffer Peter en kopi af sidste års ansøgning. Da slaggerne kan være et stort miljøproblem at få fjernet, besluttede bestyrelsen at bruge 3-4.000 kr på at få analyseret slaggerne for indhold af miljøskadelige stoffer. Det kan få stor betydning for omkostningerne ved at fjerne dem, så vi er nødt til at have klarhed over disse eventuelle miljøomkostninger
9
Martin Jørgensen fra DTF tilbyder besøg i klubben vedr. TID-tour og DTFs øvrige tilbud til klubberne.
Vedtaget, at det må være op til den kommende bestyrelse at arrangere et sådant besøg.
10
Kontakt til sponsorer vedr. padelbaner
Udsat
11
Godkendelse af udgift på 20.000 kr + moms til udarbejdelse af støjberegning fra padeltennisbaner ved Dansk Miljørådgivning. Beregningen er et krav fra kommunens afd. BYG. Theis B. Hansen fra Fritidsafd. har givet tilsagn om at FMK betaler halvdelen altså 10.000 + moms.
Godkendt under pkt 2 (Mens Laila endnu var tilstede).
12
Evt. 
A
Tennis-udviklingsdagen 30.1.2022 kl. 9-14 i Odense. Hvem deltager ? Ingen fra Bestyrelsen har desværre tid til at deltage. Jørgen melder afbud.

B
Banevedligeholdelseskursus marts 2022   Michael Grube fra V. Skerninge havde lovet at arrangere, men har nu anbefalet, at vi selv organiserer et kursus med Jørgen Larsen fra Sport Trading (tlf. 40557249). Emnet tages op på generalforsamlingen med henblik på, at den nye bestyrelse arrangerer kurset for de nye bane-vedligeholdere. De gamle ønsker at stoppe.
C
Samarbejde med V. Skerninge om 2. divisionsholdet   Bestyrelsen tog til efterretning, at Jørgen har godkendt samarbejdet. Udgiften til gebyrer deles.
D
Nedfaldne blade på vores arealer   Hans kontakter Majken Asserbo, FMK, for at høre, om vej- og parkvæsenet vil fjerne bladene.

Næste møde aftalt til den 17.2.2022 kl 15 hos Peter på Øster Møllevej, hvor generalforsamlingen skal forberedes.

